****

|  |
| --- |
| **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ****ՖԻՆԱՆՍՆԵՐԻ ՆԱԽԱՐԱՐՈՒԹՅՈՒՆ****ՆԱԽԱՐԱՐԻ ՏԵՂԱԿԱԼ** |

|  |
| --- |
| **№ 03/26-1/280-2023** |

 0010, Երևան, Մելիք-Ադամյան փող. 1

Վեբ կայք՝ www.minfin.am, ֆիննախ.հայ

Էլ. փոստ՝ secretariat@minfin.am

Հեռ.՝ (+374 11) 800 156

ՀՀ ՊԵՏԱԿԱՆ ԿԱՌԱՎԱՐՄԱՆ

ՄԱՐՄԻՆՆԵՐԻՆ

 ՀՀ ՆԱԽԱԳԱՀԻ ԱՇԽԱՏԱԿԱԶՄԻՆ

ԵՐԵՎԱՆԻ ՔԱՂԱՔԱՊԵՏԱՐԱՆԻՆ

Հայտնում ենք, որ ՀՀ կառավարության 08․12․2022թ․ թիվ 1885-Ն որոշմամբ (ուժի մեջ է 09/12/2022թ.) գնումների գործընթացի կազմակերպման կարգի 33-րդ կետով նախատեսված՝ պայմանագրին ներկայացվող հիմնական պայմաններում կատարվել են հետևյալ փոփոխությունները.

* շինարարական աշխատանքների և տեխնիկական հսկողության ծառայություններ գնման դեպքում, պայմանագրով (նախագծով) նախատեսվում է, որ՝

- կապալառուն պայմանագրով նախատեսված աշխատանքները կատարում է, իսկ տեխնիկական հսկողության ծառայություններ մատուցողն այդ աշխատանքների համապատասխանությունը հսկում է քաղաքաշինական նորմատիվատեխնիկական և հաստատված նախագծանախահաշվային փաստաթղթերին համապատասխան.

- պատվիրատուն շինարարական աշխատանքներ կատարողի և տեխնիկական հսկողության ծառայություններ մատուցողի նկատմամբ կիրառում է պատասխանատվության միջոցներ՝ աշխատանքների կատարման ողջ ընթացքում քաղաքաշինական նորմատիվատեխնիկական և հաստատված նախագծանախահաշվային փաստաթղթերով սահմանված պահանջների, այդ թվում՝ շինարարական հրապարակի պատշաճ կազմակերպման, կահավորման և անվտանգության տեխնիկայի կանոնների չպահպանման յուրաքանչյուր արձանագրված դեպքի համար: Ընդ որում, դեպքերը և դրանց ի հայտ գալու պարագայում կիրառվելիք պատասխանատվության միջոցները սահմանվում են սպառիչ և առանց երկակի մեկնաբանության հնարավորության.

* գնումների դիմաց վճարումները, ներառյալ կանխավճարի հատկացումը, իրականացվում է՝ հաշվի առնելով ՀՀ ֆինանսների նախարարության կողմից հաստատված պայմանագրի օրինակելի ձևով նախատեսված պայմանները։

Այս կապակցությամբ ՀՀ ֆինանսների նախարարության կողմից հաստատված շինարարական աշխատանքների և տեխնիկական հսկողության ծառայություններ գնման պայմանագրերի օրինակելի ձևերով (հրապարակված են procurement.am հասցեով գործող տեղեկագրի «Օրենսդրություն» բաժնի «Փաստաթղթերի օրինակելի ձևեր» ենթաբաժնում, նաև ռուսերեն լեզվով) նախատեսվել է, որ՝

- կապալառուին կանխավճար հատկացվում է, եթե վերջինս ամբողջությամբ ապահովում է շինարարության կազմակերպման աշխատանքների մեկնարկման փուլում նախատեսված միջոցառումները (քաղաքաշինական նորմատիվատեխնիկական և հաստատված նախագծանախահաշվային փաստաթղթերով սահմանված պահանջները, այդ թվում շինարարական հրապարակի պատշաճ կազմակերպումը, կահավորումը, տեխնիկական անվտանգության, սանիտարահիգիենիկ և բնապահպանական (ներառյալ կլիմայի փոփոխության հետ հարմարվողականության միջոցառումները) նորմերը, որի վերաբերյալ առկա է տվյալ շինարարական աշխատանքների կատարման նկատմամբ տեխնիկական հսկողություն իրականացնող՝ պատվիրատուի հետ պայմանագիր կնքած կազմակերպության գրավոր հավաստումը.

- կապալառուին յուրաքանչյուր անգամ վճարում կատարվում է, եթե վերջինս ամբողջությամբ՝ ամենօրյա ռեժիմով ապահովել է քաղաքաշինական նորմատիվատեխնիկական և հաստատված նախագծանախահաշվային փաստաթղթերով սահմանված պահանջները, այդ թվում շինարարական հրապարակի պատշաճ կազմակերպումը, կահավորումը, տեխնիկական անվտանգության, սանիտարահիգիենիկ և բնապահպանական (ներառյալ կլիմայի փոփոխության հետ հարմարվողականության միջոցառումները) նորմերը՝ որի վերաբերյալ առկա է շինարարական աշխատանքների կատարման նկատմամբ տեխնիկական հսկողություն իրականացնող՝ պատվիրատուի հետ պայմանագիր կնքած կազմակերպության գրավոր հավաստումը.

- տեխնիկական հսկողության ծառայություն մատուցողին յուրաքանչյուր անգամ վճարում կատարվում է, եթե վերջինս ամբողջությամբ՝ ամենօրյա ռեժիմով ապահովել է քաղաքաշինական նորմատիվատեխնիկական և հաստատված նախագծանախահաշվային փաստաթղթերով սահմանված պահանջները այդ թվում շինարարական հրապարակի պատշաճ կազմակերպման, կահավորման, տեխնիկական անվտանգության, սանիտարահիգիենիկ և բնապահպանական (այդ թվում կլիմայի փոփոխության հետ հարմարվողականության միջոցառումները) նորմերը և պատվիրատուին ներկայացրել գրավոր հավաստում՝ ամենօրյա ռեժիմով կապալառուի կողմից՝ վերը նշված պայմանների պահպանած կամ չպահպանված լինելու վերաբերյալ: Ընդ որում հավաստման մեջ մանրամասն ներկայացվում են կանոնները և/կամ նորմերը չպահպանելու փաստը հավաստող հիմքերը:

Կանոնները չպահպանված լինելու դեպքում, պատվիրատուն կապալառուին (տեխնիկական հսկողության ծառայություն մատուցողին) կատարվելիք վճարումներից հաշվարկում և հաշվանցում է պայմանագրով տվյալ խախտման համար նախատեսված տուգանքի գումարը:

Հայտնում ենք նաև, որ նշված փոփոխությունները չեն տարածվում մինչև 2022թ. դեկտեմբերի 9-ը սկսած և չավարտված գնման գործընթացների, ինչպես նաև կնքված և գործող պայմանագրերի վրա, իսկ դրանց հետ կապված հարաբերությունները կարգավորվում են այդ գործարքների կնքման պահին գործող իրավական ակտերով:

Միաժամանակ խնդրում ենք գրության պատճենը տրամադրել՝

- պետական կառավարման մարմնի համակարգում գործող ՓԲԸ-ներին, ՊՈԱԿ-ներին և հիմնադրամներին.

- նաև մարզի վարչական սահմաններում գտնվող համայնքներին և վերջիններիս համակարգում գործող ՓԲԸ-ներին, ՀՈԱԿ-ներին և հիմնադրամներին:

|  |  |  |
| --- | --- | --- |
| ՀԱՐԳԱՆՔՈՎ՝ |  |  |
|  | ԱՎԱԳ ԱՎԱՆԵՍՅԱՆ |

Կատարող՝ Ա. Աղաջանյան

Հեռ. (011) 800 258